REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

12 Broj:06-2/250-12

2. novembar 2012. godine

B e o g r a d

ZAPISNIK

17. SEDNICE ODBORA ZA FINANSIJE, REPUBLIČKI BUDžET

I KONTROLU TROŠENjA JAVNIH SREDSTAVA,

ODRŽANE 2. NOVEMBRA 2012. GODINE

 Sednica Odbora je počela u 10,05 časova.

 Sednicom je predsedavala Vesna Kovač, predsednik Odbora.

 Sednici su prisustvovali Radojko Obradović, zamenik predsednika Odbora i članovi Odbora: Zoran Antić, Veroljub Arsić, Žika Gojković, Zoran Kasalović, Dušica Nikolić, Dragan Tomić i dr Mirko Cvetković, i zamenici članova Odbora: dr Vladimir Marinković i Zoran Pralica.

 Sednici nisu prisustvovali članovi Odbora: Vojislav Vujić, mr Božidar Đelić, Bojan Đurić, Zoltan Pek, Đorđe Stojšić i Momo Čolaković.

 Sednici su prisustvovali Marina Papadakis i Dejan Dević, predstavnici Narodne banke Srbije.

 Na predlog predsednika, Odbor je većinom glasova (devet za) utvrdio sledeći

D n e v n i r e d

 1. Razmatranje Predloga zakona o izmenama i dopunama Zakona o Narodnoj banci Srbije (broj 011-3480/12 od 30.oktobra 2012. godine), u pojedinostima.

**Prva tačka dnevnog reda:** Razmatranje Predloga zakona o izmenama i dopunama Zakona o Narodnoj banci Srbije, u pojedinostima.

 U diskusiji su učestvovali: Vesna Kovač i Radojko Obradović.

 Odbor za finansije, republički budžet i kontrolu trošenja javnih sredstava je, u skladu sa članom 164. stav 1. Poslovnika Narodne skupštine, razmotrio 16 amandmana podenetih na Predlog zakona o izmenama i dopunama Zakona o Narodnoj banci Srbije, koje je predlagač Zakona, Narodna banka Srbije odbila i odlučio da predloži Narodnoj skupštini da **odbije** sledeće amandmane:

 - na član 1. koji je podneo narodni poslanik Marijan Rističević (nijedan za);

 - na član 2. koji su zajedno podneli narodni poslanici Miroslav Petković Radojko Obradović (jedan za);

 - na član 5. koji je podnela narodni poslanik Zlata Đerić (jedan za);

 - na član 5. koji je podneo narodni poslanik Ivan Jovanović (nijedan za);

 - na član 6. koji su zajedno podneli narodni poslanici Milica Delević, Božidar Đelić i Mirko Cvetković (nijedan za);

 - na član 7. koji su zajedno podneli narodni poslanici Milica Delević, Božidar Đelić i Mirko Cvetković (nijedan za);

 - na član 8. koji su zajedno podneli narodni poslanici Miroslav Petković i Radojko Obradović (jedan za);

 - na član 9. koji su zajedno podneli narodni poslanici Miroslav Petković i Radojko Obradović (jedan za);

 - na član 10. koji su zajedno podneli narodni poslanici Jovan Palalić i Miloš Aligrudić (jedan za);

 - na član 10. koji je podneo narodni poslanik Srđan Miković (nijedan za);

 - na član 10. koji je podnela narodni poslanik Gordana Čomić(nijedan za);

 - na član 11. koji su zajedno podneli narodni poslanici Miroslav Petković i Radojko Obradović (jedan za);

 - na član 13. koji su zajedno podneli narodni poslanici Miroslav Petković i Radojko Obradović (jedan za);

 - na član 14. koji su zajedno podneli narodni poslanici Miroslav Petković i Radojko Obradović (jedan za);

 - na član 14. koji je podnela narodni poslanik Gordana Čomić (nijedan za);

 - na član 15. koji su zajedno podneli narodni poslanici Miroslav Petković i Radojko Obradović (jedan za).

 Predsednik Odbora je pročitala amandman na član 10. Predloga zakona o izmenama i dopunama Zakona o Narodnoj banci Srbije, koji je Odbor za finansije, republički budžet i kontrolu trošenja javnih sredstava na sednici Odbora utvrdio većinom glasova (devet za) i podneo Narodnoj skupštini na osnovu člana 157. stav 6. Poslovnika Narodne skupštine.

 Za izvestioca Odbora na sednici Narodne skupštine određena je Vesna Kovač, predsednik Odbora.

 Nakon zaključenja rasprave o Predlogu zakona o izmenama i dopunama Zakona o Narodnoj banci Srbije, u pojedinostima, predsednik Odbora je:

 - obavestila članove Odbora da su pre sednice dobili pismeni predlog za studijsko putovanje za Varšavu u organizaciji OEBS–a Misija u Srbiji, kojim se predviđa poseta parlamentu i Kancelariji za javne nabavke Poljske, u periodu od 21. do 24. novembra 2012. godine, za pet članova Odbora za finansije, republički budžet i kontrolu trošenja javnih sredstava; članovi Odbora mogu da se odluče i pridruže studijskoj grupi ukoliko im to dozvoljavaju obaveze u Narodnoj skupštini i odborima skupštine u naredom periodu;

 - podsetila članove Odbora da je 2. novembar poslednji dan za prijavljivanje članova Odbora za seminar u organizaciji OEBS-a na temu nadzora u oblasti bezbednosti, koji se održava u Aranđelovcu u periodu od 6. do 8. novembra 2012. godine.

 Sednica je završena u 10,15 časova.

 Tonski snimak 17. sednice Odbora za finansije, republički budžet i kontrolu trošenja javnih sredstava je sastavni deo ovog zapisnika.

 za SEKRETAR ODBORA PREDSEDNIK ODBORA

Dragica Krstić – Purešević Vesna Kovač